JOYCE MEYER Igapäevaelu rõõmud
Kas teadsid, et vabadus on igaühe jaoks,
aga vabadus ei ole tasuta. Vabadus maksab alati kellelegi midagi.
Avasta täna vabaduse hind ja sellest tulenev kasu.
JOYCE MEYER-Igapäevaelu rõõmud Tõde teeb sind vabaks
Selle õpetusterviku pealkiri on "Kultuur vs. kristlus".
Eesmärk on õpetada, kuidas olla kristlane tänapäeva maailmas
ja mida kristlus päriselt tähendab.
See peaks olema meile kõigile tähtis. Ma ei usu, et teadmine sellest,
mida me usume ja miks usume, on praegu tähtsam kui kunagi varem.
Peame olema valmis selle eest seisma.
Peame olema valmis häbenemata seisma evangeeliumi eest ja
mitte kahtlema oma usus.
Miks? Mida lühemaks jäävad saatana päevad,
seda kangemalt ta võitleb.
Iga oma elu päevaga jõuame me lähemale Jeesuse tagasitulekule.
Me ei tea, millal see juhtub, aga nende asjade järgi,
mis maailmas toimuvad, on ilmselge, et jõuame järjest lähemale.
Piibel õpetab meid, et kui need ajad lähenevad, pettus kasvab.
Johannese 14:6 Jeesus ütles: "Mina olen tee ja tõde ja elu.
Ükski ei saa minna Isa juurde muidu kui minu kaudu."
Ma tean, et inimesed võivad küsida: Kust ma tean, et see on tõde?
Tahan näidata teile mõndasid kirjakohti Piiblis, et luua alus.
Johannese 18:37.
Isa, me täname tänase sõna eest ja ma palun, et see mõjuks inimestele
jäävalt ning et sa kasutaksid minu suud, et õpetada tõde,
mis teeb inimesed vabaks.
Läbi kogu ajaloo inimesed on alati segaduses tõe pärast.
Jeesuse ajal oli täpselt samamoodi. Jh 18:37-38:
"Pilaatus ütles nüüd talle: "Sina oled siis ikkagi kuningas?"
Jeesus vastas: "Need on sinu sõnad, et mina olen kuningas.
Mina olen selleks sündinud ja selleks tulnud maailma,
et ma annaksin tunnistust tõe kohta. Igaüks, kes on tõe seest,
kuuleb minu häält." Pilaatus küsis temalt: "Mis on tõde?"
Jeesus just lõpetas sellest rääkimise. On hämmastav, kui palju kordi
võime inimestele rääkida, mis on tõde ja nad ikka
otsivad midagi muud.
Efeslastele 4:21:
"Kui te üldse olete temast kuulnud ja temas õpetatud, nii nagu
(kogu) tõde on Jeesuses."
Kogu tõde on Jeesuses.
See pole tema sees ainult vaimse printsiibi näol.
Kui vaatame ta elu peale, see oli ta eluviis.
Rääkisin varem, et Jeesus tuli näitama meile, kuidas elada.
Ta tuli surema meie eest, et võiksime saada oma
patud andeks ja siseneda taevasse. Ta ei tulnud ainult selle pärast.
Võime kindlalt öelda, see oli tähtsaim põhjus,
sest igavik on palju pikem aeg kui see, mis siin veedame.
Aga Ta suri, et meil võiks olla hea elu. Ta ei surnud ainult selleks,
et meil võiks olla tore aeg taevas. Ta tuli, et näidata meile,
kuidas elada. Kui tahame teada, kuidas elada, peame lugema Sõna
ja jälgima, kuidas Jeesus olukordi lahendas.
Piibel ei ole ainult üks vaimulik raamat.
Seal on vastused igale praktilisele probleemile sinu elus.
Piibel on nii praktiline. Mind ärritab, kui inimestele räägitakse
asju Piiblist, aga see kõlab neile nii sügav ja vaimulik,
et keegi ei tea, kuidas seda oma igapäevaelus rakendada.
Käisin palju aastaid kirikus, kus oli väga õige õpetus.
Ma ei saa öelda, et mulle ei õpetatud praktilisest igapäevaelust,
aga mulle ei õpetatud piisavalt sellest, kuidas oma elu elada.
Jumala Sõna ei ole ainult meie trööstimiseks vaid ka korrigeerimiseks.
See ei räägi meile ainult sellest, mida teeme õigesti.
Paulus ütles Timoteosele, et ta peab noomima,
manitsema ja julgustama igati pika meelega ja õpetamisega.
Vahel me vajame kedagi, kes oleks meile vaimseks vanemaks
ja ütleks: "Pane oma elu korda!"
Inimesed vaatavad sind, sa oled ainus Jeesus,
keda nad näevad kuni Jeesuse tagasitulekuni.
Kui me oleme maailma valgus, me peame oma valguse
sisse lülitama ja panema inimesed janunema selle järele,
mida nad näevad, et meie sees on.
Mulle meeldib see lause:
Jutlusta kogu aeg ja kui vaja, kasuta sõnu.
Kui paljud arvavad, et meie elud on paremaks eeskujuks,
kui sõnad, mida räägime.
Üks suurimaid probleeme on, et inimesed räägivad palju
ja ei ela selle järgi.
Tõde defineeritakse kui fakti, tõelist asja, midagi püsivat,
ustavat, alati samasugust, midagi millesse saad uskuda.
Näiteks, kui temperatuur on +37 kraadi, võin olla täiesti kindel,
et väljas on palav.
Kui paljud teavad seda? Selles ei saa kahelda,
see ei muutu mitte kunagi, see saab alati nii olema.
Kui väljas on +37 kraadi, on alati palav.
Kui ilmateate järgi väljas on +37, ma lähen välja ja ilm on jääkülm,
midagi on valesti.
Ilmateade valetab, termomeeter valetab
või minu sees on midagi väga valesti, kui ma tunnen 37 soojakraadi juures,
et mul on külm ja mitte palav.
Mis on mu näite moraal?
Tõde peaks alati tootma õigeid tulemusi.
Kui see, mida ma usun, on tõde, mu elus peaksid olema head viljad.
Kui see, mida usun, on tõde, peaksin saama tulemusi,
millega olen rahul.
Olete nõus?
Milleks panna kogu oma aeg ja jõupingutused millegi alla,
mis teeb sind õnnetuks?
Ei ole raske välja nuputada, mis on tõde.
Tõde on alati see asi, mis töötab.
Jeesus ütles: "Mina olen tee," mitte ainult tee taevasse,
vaid viis, kuidas elada. "Mina olen tee, tõde ja elu.
Ükski ei saa minna Isa juurde muidu kui minu kaudu."
Kui miski on tõde, see peaks olema usaldusväärne ja täpne.
Jeesus ütles, et ta on seesama eile täna ja igavesti.
Isegi kui sina oled reetlik, Tema jääb ustavaks.
Tõde on miski, mis alati töötab samal viisil.
Eelmisel korral ütlesin, et kutsun teid välja
proovima järgi selle raamatu printsiipe.
See imeline raamat, Piibel, Pühast Vaimust inspireeritud,
inimeste poolt kirja pandud. Seda raamatut on müüdud
6-7 miljardit koopiat.
See on tõlgitud 2200 erinevasse keelde.
Mõned selle osadest on eksisteerinud 35 sajandit.
Ükski raamat ei ole vastu pidanud nii kaua aega.
Mida inimesed ka ei teeks, nad ei saa sellest lahti.
Miks? Sest see on tõde.
Ma tean, et on palju inimesi, kes tahaksid vastupidist väita,
mitte siin kohapeal aga võib-olla teleekraanide taga.
Sa ei pea vaevuma saatma mulle kirju, et veenda mind selles,
et see pole tõde. Nagu näed, ma olen oma otsuse teinud ja
minu elu on rajatud selle peale.
Ma ei muuda oma meelt, olen teinud otsuse.
Selle nimel ma elan ja selle peale mu elu on rajatud.
Sa küsid: "Mis siis, kui sul pole õigus?"
Siis olen selle tee peal õnnelik.
Minu küsimus sulle tagasi on: "Mis siis, kui sul pole õigus?"
Kui mul pole õigus, oli mul vähemalt hea teekond.
Aga kui sul pole õigus, oled ühes tõsises jamas,
sest igavik on pikk aeg ja põrgus on päris palav.
Kui me ei tea tõde, jääme rahule valega.
Põhjus, miks ma korrutan teile Sõna tähtsust,
on, et te ei tea, kui mingi vale liigub te suunas, kui te ei tea tõde.
Te peate end arendama, et teada tõde.
Pole ühtegi inimest, kes võiks otsustada hakata õeks
ilma meditsiinikooli läbimata.
Mitte ükski inimene ei saa otsustada hambaarstiks saada ja hakata
lihtsalt hambaid välja tõmbama.
Keegi ei austaks seda. Keegi ei tahaks tulla su juurde
või usaldada sind.
Nii paljud kristlased arvavad, et nad võivad olla võimsad
kristlased midagi õppimata.
Kas võin teile midagi öelda? See, et sa käid iga pühapäev
koguduses ja lasete endale Sõna lusikaga sisse sööta 45 minutit,
ei tee sinust võidukat. Sa pead õppima.
Kui sa tahad midagi hästi teha, sa pead oma aega ohverdama.
Kuidas maailm praegu tõde näeb?
Maailmavaade ütleb, et ei ole absoluutset tõde.
Me oleme läinud erinevate vaadete sallimisest selle peale,
et kõik vaated on võrdsed.
Kõige naeruväärsem asi, mida olen kuulnud ja
mis on tänapäeval populaarne, on, et tõde on asjaomane.
Teisisõnu, tõde on pidevas arengus ning muutub sõltuvalt
kultuurist ja asjaoludest.
See oleks umbes nii: Abielu oli kord õige ja vajalik,
aga nüüd on uus sajand ja sa näed, et asjad on tänapäeval teistmoodi.
Pealegi, see on ainult üks paber, mis see mulle annab?
Praegu meil elab koos rohkem inimesi, kes ei ole abielus,
kui neid, kes on abielus.
Ma võiks tuua igasuguseid probleeme esile,
aga peamine probleem on see, et Jumal ütles:
"Mehel tuleb jätta maha oma ema ja isa ja hoiab oma naise poole
ning nad peavad üks liha olema."
Ta ütles, et see on terveks eluks, välja arvatud teatud olukordades.
Põhjus, miks inimesed ei taha seda ametlikku paberit,
on, et sellest saab ametlik leping.
Inimesed meie ühiskonnas tahavad proovida kõike enne,
kui nad pühenduvad millelegi.
Parem plaksutage valjemini, sest see on igaljuhul tõde.
Me peame otsustama, öelgu maailm, mis iganes.
Mida Jumal ütles?
Sul on Piibel, tõsta see üles.
Ma ei hooli sellest, mida maailm ütleb. Hoolin sellest, mida Jumal ütleb.
Pead tegema otsuse. Sa ei saa uskuda midagi Piiblist,
midagi maailmast, uudistest, midagi Jeesusest, sellest või teisest.
Me peame otsustama, mida me usume, miks me usume.
Me peame ütlema, et me seisame selle peal.
Ma annan oma elu selle nimel, ma ei pöördu tagasi.
Ma usun seda, siis kui Jeesus tuleb mulle järgi.
See on alus kõigele, mida me peame teadma.
Meid on õpetatud, et sallimatu inimene ehk keegi,
kes ei salli kõike, mis vastu tuleb, on üks loll inimene,
kellest tuleks eemale hoida.
Ma ei kavatse kõige vastutuleva suhtes salliv olla,
ma ei lase inimestel oma pead prahti täis toppida,
ma ei lase inimestel muuta seda, millesse ma usun.
Ma ei lase neil mu usku ära võtta ega tõmmata ennast auku.
Ma ei lase neil oma mõistust ja vaimu mürgitada.
Tean, millesse usun ja seisan kindlalt selle peal ning tahan,
et teie tunneksite samamoodi.
Kui kõik see sallivus ja fakt, et pole absoluutset tõde, töötab,
siis miks me oleme selle jama sees?
Kui kõik, mida nad räägivad, töötab, kus on selle viljad?
Nad ei ole õnnelikud, enesetappe on rohkem, lahutusi ja
seksuaalseid patte on rohkem.
Rohkem kõiksuguseid allakäike on igal pool planeedil.
Mida kaugemale inimesed liiguvad Jumalast,
seda hullemaks tingimused muutuvad ja mida lähemale nad Jumalale tulevad,
seda paremaks tingimused muutuvad.
Kui mina olin Jumalast eemal, mu elu oli kohutav segadus.
Ma olin religioosne kristlane ja mu elu oli ikka paras segadus.
Minust sai radikaalne, tuld täis kristlane, ja ma olen nii õnnelik,
et mul on raske seda enda sees hoida.
Näete, ma tean, mis töötab, sest ma elan selles.
Ma olen elav tõend sellest, et Jumal võib taastada selle,
mille saatan on ära võtnud. Ta võib anda sulle tagasi aastad,
mis oled kaotanud. Ta võib anda inimesele, kes on valmis
hullumajja minema, rahu.
Ta võib anda inimesele, kes on süüdi, õigsuse.
Ta võib anda sulle ilu tuha vastu ja rõõmuõli hommikul.
Jumala Sõna töötab.
Ma vabandan, aga pean olema dogmaatiline,
Jumala Sõna töötab.
Ärge olge ebaefektiivsed.
Armasta Issandat oma Jumalat kogu oma südamega,
hingega, mõistusega ja jõuga.
Keeldu olemast see inimene, kes käib pühapäeviti kirikus
ja elab nagu maailm kogu ülejäänud nädala.
Ma anun sind, keeldu olemast pühapäeva-hommiku-pühak ja
esmaspäeva-hommiku-patukott.
Keeldu olemast see inimene, kes on maailma sees ja maailmast.
Kristlased peaksid olema maailmas, aga mitte osa sellest.
Pool ajast me mängime, et me ei ole maailmas,
aga oleme osa sellest.
Me käime kirikus ja teeme nii.
Tahame olla nii vaimulikud. Igatahes, saate aru küll.
Minu tänase sõnumi teine pool.
Esiteks, pean olema kindel, et tean tõde ja olen pühendunud
tõe peal seisma ning ma pean olema valmis võitlema selle nimel,
mida usun, olema dogmaatiline, mitte laskma kellelgi seda ära võtta.
Teiseks, pean rakendama seda tõde iseendas.
See on väga tähtis.
Keegi küsis hiljuti mu käest, mis on minu arvates
kõige tähtsam printsiip, mida rakendan oma elus.
Arvestades seda, kuidas mind kasvatati, kasutati ära
ja kõik muu praht, milles pidin läbi minema,
miks ma arvan, et elan praegu nii suures võidus.
Esimene vastus oleks muidugi, et Jumal tegi seda kõike,
aga see on pisut liiga vaimne.
Inimesed ei mõista, kuidas seda oma eludes rakendada.
See inimene küsis tõelise küsimuse, mis vajas tõelist vastust.
See on tihti meie probleem, püüame olla nii vaimulikud,
aga me ei anna alati inimestele tõelisi vastuseid.
Koheselt tõusis mu sees see vastus:
Usun, et põhjus, miks mu elus on nii suur võit,
on, et Jumal on andnud mulle arusaamise, et ma pean rakendama
Tema Sõna tõde oma elus.
Minu oma elus.
Nii paljud inimesed kuulevad seda, aga nad ei tee seda.
Või nad kuulevad seda, aga see pole nende vaid teiste jaoks.
Ma saan jutlustama nii palju rohkem, kuidas olla sõna tegija.
Meil on olnud suur Sõna plahvatus umbes 30 aastat.
Inimesed loevad Sõna ja õpivad Sõna.
On suured kristlikud raamatukogud: CD-d, raamatud.
Käiakse konverentsidel.
Aga peale selle kõige, mida me teame, peaksime tegema palju rohkem.
Kõige selle juures, mida me teame, ükski pastor ei peaks seisma laval
ja rääkima 15-20 minutit inimestele andmise tähtsusest.
Mis sellega valesti on?
"Sest nõnda on Jumal maailma armastanud, et Ta andis..."
See on kõige põhilisem printsiip.
"Unusta iseennast ja oma huvid, võta oma rist ja järgne mulle."
Palju sellest, mida oleme viimaste 20-30 aasta jooksul kuulnud
võib tasakaalustamatul kujul tekitada meis rohkem
enesekeskset hoiakut.
Kasutame kogu oma usku, et saada seda, mida tahame.
Kuigi peaksime kasutama usku selleks, milleks Jumal selle andis:
et aidata maailma, mis on kadunud ja suremas.
Kui ma vaatan tagasi oma elu peale, käisin palju kirikus,
aga ma ei rakendanud seda oma elus. Ma polnud kohutav inimene,
mul olid teatud moraalid. Ma ei teinud kõike,
mida teised tegid, aga ma tegin palju.
Kindlasti mõnel viisil ma rikkusin kõiki kümnet käsku.
Ma ei käinud kohalikku bensiinijaama röövimas,
aga ma viisin kontoritarbeid oma töö juurest koju.
See on vargus.
Ärge istuge seal nii närviliselt.
Me leiame endale vabandusi: nad nagunii ei maksa mulle piisavalt.
See on ju lollus.
Püha Vaim on tõevaim.
Kui Jeesus läks üles taevasse, Ta saatis Püha Vaimu ja ütles:
"Ma saadan teile tõevaimu, kes viib teid kogu tõe sisse."
Jeesus rääkis oma jüngritele, et on palju asju,
mida tahaksin teile rääkida, aga te pole valmis neid kuulma.
Aga ma saadan tõevaimu ja Tema juhib teid kogu tõe sisse.
See on teekond.
Te pole valmis kuulma kõike, mida peaksite täna kuulma.
Siin pole ühtki inimest, kes suudaks paigal istuda
ja kuulata kõike seda, mis tema juures on valesti.
Mina kaasa arvatud.
Me arvame, et oleme arenenud ja kindlasti oleme.
Arvame, et oleme päris korras. Me ei tea veel, kui hulle asju
Jumal meile järgmisel nädal avaldab.
Jumal, ma isegi ei näinud seda!
Kogu meie Jumalaga teekonna eesmärk on lasta tal tuua tõde meieni.
Ära kuula Sõna nagu midagi abstraktset.
See peab jõudma siit siia ja sinu ellu.
Kui paljud on nõus, et liiga paljud inimesed käivad kirikus
ja ei rakenda seda oma elus?
Ma jätkan palvetamist inimeste eest, kes on petetud ja ma teen kõik,
mis on minu võimuses, et olla hea tunnistaja.
Ma saan rakendama seda tõde oma elus.
Nii kaua kui Jumal armu annab, ma rakendan tõde oma elus,
ükskõik kui valus see võib olla, ma tean et valule järgneb auhiilgus.
"Kui sa jätkad Sõnas käimist, saad teadma tõde ja tõde,
mis on rakendatud sinu elus, teeb sind vabaks."
Aamen! Tõuske üles ja andke Jumalale tänu!
Jeesus ütles: "Mina olen tee, tõde ja elu. Ükski ei saa minna
Isa juurde muidu kui minu kaudu." Armastan seda kirjakohta.
Me peame aru saama, et meie jaoks on olemas õnnistatud elu,
aga see on võimalik ainult Kristuse kaudu.
Jumalal on palju imelisi asju sinu jaoks,
aga sa jõuad nendeni ainult Kristuse kaudu.
Tema on meie lepitaja. Ta võttis süü meie pattude eest
ja Tema läbi meil võib olla imeliselt õnnistatud elu.
Täna pakume 4-osalist CD õpetustervikut
nimega "Living a Blessed Life".
Jeesus suri, et sul võiks olla õnnistatud elu ja
me ei taha, et sa jääd sellest ilma.
Haara kinni sellest pakkumisest, et elada õnnistatud elu.
Tee otsus alustada sellega täna.
Õnnistatud elu.
Kõik tahavad õnnistatud elu, olla õnnelikud ja viljakad,
nagu mu isa. Ta on lahe mees, ta lihtsalt pole avastanud
võtmeasju, mis toovad rõõmu.
Aga mina avastasin koos Joyce Meyeriga!
Selle õppematerjali abil õppisin panema oma prioriteedid paika,
andestama inimestele, isegi pidama oma sõna.
Isa on alati olnud mulle hea, tahan, et elu oleks talle hea.
Võtmed selleks on siin. -Hei, Isa!
"Living a Blessed Life" on Joyce Meyer'i
4-osaline õpetustervik.
Kui sa tunned, et sinu jaoks peab olema õnnistatud elu,
see aitab sul keerata ringi ja avad ukse tõeliselt õnnelikku ellu.
Telli omale see materjal internetist www.joycemeyer.org
Võid praegu tunda, nagu oleksid ronimas ülesmäge ja
sa pole kindel, kas saad ikka sellega hakkama.
Aga ma tahan sind julgustada, Jumal tasub sulle lõpuks ära.
Sa oled võimeline rohkemaks, kui ise arvad.
Tõsta tempot!
Kas soovid vahel, et võiksid võtta Joyce'i igale poole kaasa?
Nüüd on see võimalik. Laadi omale alla tasuta podcaste
iTunesist või joycemeyer.org kodulehelt.
Beethoveni muusikaõpetaja pidas teda lootusetuks heliloojaks.
Ajaleht vallandas Walt Disney loovusepuudulikkuse tõttu.
Albert Einsteini kooliõpetaja ütles, et ta on vaimselt võimetu.
Tead, sinu sees on ka suurepärasus. Ükskõik, kui palju väljakutseid
sul on elus, tahan sulle öelda: Ära iial anna alla!
New York Times'i bestseller autori poolt raamat
"Iial ära anna alla!"
See raamat on inspiratsioon, mida vajad, et seista kindlalt
keset kõiki katsumusi.
"Iial ära anna alla!" on nüüd kättesaadav ka eesti keeles.
Jumala ARMASTUS lõi maailma.
Kuigi me alati ei näe seda,
Tema ARMASTUS on ikka siin,
igaühe meie sees.
ARMASTUS, mille sees on vägi luua universum...
Mis sina sellega peale hakkad?
Sa tähendad meie teenistuse jaoks rohkem, kui oskad arvata.
Väärtustame sind, täname oma sõpru ja partnereid,
et olete teinud selle ülemaailmse teenistuse võimalikuks.
Koos toidame näljaseid, riietame vaeseid ja
kuulutame evangeeliumi rahvastele.
Palun võta meiega ühendust või külasta joycemeyer.org lehte,
et saata oma palvesoove, tutvuda õppevahenditega, uurida
konverentsikalendrit, liituda partneriks, kui jagame Kristuse armastust kõikjal ilmas.
Tõlge: Sanna Pitko